text: Yderligere 230 flygtninge over grænsen
  08 september 2015 kl. 20.07
  Der har igen i dag været et stort pres på den dansk-tyske grænse. Ifølge vores tal er flere end 230 flygtninge i løbet af dagen kommet til Danmark.
  Hele dagen har politiet stået klar på stationen i Padborg til at tage imod de flygtninge, der kom ind med toget.
  De er kommet i løbet af hele dagen og fordelt i mindre grupper. På den tyske side af grænsen har politiet også stoppet flygtninge, inden de er rejst over grænsen til Danmark.
  Dem der er kommet til Danmark, er blevet indkvarteret på Frøslev-Padborg Skole.
  